Zoran Planinić

Zoranas Planiničius (, g. 1982 m. rugsėjo 12 d.) – Kroatijos krepšininkas.

 Karjera 
Profesionalo karjerą Planiničius pradėjo 1999 m., Zagrebo „Benston“ klube.

2000 m. prisijungė prie Zagrebo „Cibona“ komandos, kurioje žaidė iki 2003 m. Z. Planiničius du kartus laimėjo Kroatijos taurę, du kartus tapo Kroatijos krepšinio lygos čempionu bei buvo išrinktas Kroatijos krepšinio lygos naudingiausiu žaidėju 2001 ir 2003 m.

2003 m. NBA naujokų biržoje 22-uoju šaukimu jį pasirinko Naujojo Džersio „Nets“. Niu Džersyje Planiničius žaidė iki 2006 m. NBA jis vidutiniškai pelnydavo po 3,8 taško, atkovodavo po 1,3 kamuolio ir atlikdavo po 1,1 perdavimo per rungtynes.

2006 m. prisijungė prie Vitorijos „TAU Ceramica“ komandos. Su Vitorijos komanda jis du kartus laimėjo Ispanijos supertaurę ir kartą Ispanijos lygą.

2008 m. birželio 25 d. kroatas pasirašė 2 metų sutartį su Maskvos „CSKA“ komanda.http://www.cskabasket.com/news/?a=news&id=5471&lang=en

2010 m. birželio 17 d. jis pasirašė sutartį su vienu iš pagrindinių Maskvos „CSKA“ varžovų Rusijoje – Maskvos srities „Chimki“.http://www.cskabasket.com/news/?a=news&id=8304&lang=en 

2013 m. liepos 27 d. pasirašė 2 metų sutartį su Stambulo „Anadolu Efes“ krepšinio klubu.

 Nacionalinė rinktinė 
Zoranas atstovavo Kroatijos jaunimo rinktinėms (1999 m. Pasaulio U-19 čempionate laimėjo bronzą ir 2001 m. Pasaulio U-21 čempionate laimėjo sidabrą).

Jis buvo nuolatinis Kroatijos nacionalinės rinktinės atstovas, žaidęs 2003 m., 2005 m., 2007 m., 2009 m. Europos čempionatuose. Z. Planiničius taip pat atstovavo rinktinei 2008 m. vasaros olimpinėse žaidynėse.

 Pasiekimai 
 1999 m. Pasaulio U-19 čempionato bronzos medalio laimėtojas
 2001 m. Pasaulio U-21 čempionato sidabro medalio laimėtojas
 2001, 2002 m. Kroatijos taurės laimėtojas
 2001, 2002 m. Kroatijos čempionas
 2001 m. Kroatijos lygos MVP
 2006, 2007 m. Ispanijos supertaurės laimėtojas
 2008 m. Ispanijos čempionas

 Išnašos 

Kategorija:Kroatijos krepšininkai
Kategorija:Kroatijos olimpiečiai